हॉस्पिटल बोला- बच्चा हमारे यहां पैदा नहीं हुआ, कोई बाहरी छोड़ गया
Karnataka Shivamogga McGann District Hospital Case - शिवमोगा में लेबर वॉर्ड से नवजात को ले गया कुत्ता
कर्नाटक के शिवमोगा के जिला अस्पताल में कुत्ते के नवजात को मुंह में दबाकर ले जाने से हड़कंप मच गया। कुत्ता काफी बच्चे को मुंह में दबाए हॉस्पिटल में घूमता रहा। हॉस्पिटल के लेबर वॉर्ड से निकले इस कुत्ते को देखकर लोग घबरा गए। उन्होंने कुत्ते से बच्चे को छुड़ाया और डॉक्टरों के पास ले गए, जहां उसे मृत घोषित कर दिया गया।
वाकया शनिवार सुबह 7 बजे का है। जब मैकगेन हॉस्पिटल से इस बारे में बात की गई, तो उन्होंने कहा कि ये बच्चा उनके यहां भर्ती महिलाओं में से किसी का नहीं है।
पोस्टमॉर्टम में पता चलेगी नवजात की मौत की वजह 
मैकगेन जिला अस्पताल के अधीक्षक डॉ. एस श्रीधर ने बताया कि फिलहाल इस बच्ची को जन्म देने वाली मां का पता नहीं चल पाया है। घटना को लेकर डोड्डापेट थाने में शिकायत दर्ज की गई है। बच्चे के शव को मोर्चरी में रखवा दिया गया है। पोस्टमॉर्टम के बाद बच्ची की मौत की वजह पता चल पाएगी। उसके बाद ही अंतिम संस्कार होगा।
मैनेजमेंट ने कहा- कोई महिला फेंक गई होगी
हॉस्पिटल ने कहा कि बच्चे की मौत दूसरे अस्पताल में हुई थी, उसे पैक करके हमारे अस्पताल के लेबर वार्ड के पीछे फेंक दिया गया है या फिर हॉस्पिटल के बाहर ही किसी महिला ने जन्म के बाद बच्ची को फेंका होगा। कुत्ता उसी बच्ची को उठा ले गया। इसलिए, हम नहीं जानते कि बच्चे के माता-पिता कौन हैं। शनिवार को हमारे लेबर वार्ड से किसी बच्चे की मौत की सूचना नहीं मिली थी।
नवजातों पर कुत्तों के हमले से जुड़ी ये खबरें भी पढ़ें...
राजस्थान के सरकारी हॉस्पिटल में के पास से बच्चे को उठा ले गए कुत्ते
राजस्थान के सिरोही के सरकारी अस्पताल में अपनी मां के पास सो रहे 1 महीने के बच्चे को कुत्ते उठाकर ले गए। कुत्ते मासूम का पेट और एक हाथ नोंचकर खा गए, जिससे उसकी मौत हो गई। कुत्ते बच्चे का एक हाथ उसकी मां के सामने ही नोंचकर ले गए और उसके 5 टुकड़े कर दिए। पढ़ें पूरी खबर...
सूरत में 3 कुत्तों के हमले में हो गए थे 40 गंभीर घाव
सूरत शहर में तीन दिन पहले आवारा कुत्तों के हमले में गंभीर रूप से घायल 2 साल की मासूम ने बुधवार को दम तोड़ दिया। बच्ची पर तीन कुत्तों ने उस समय हमला कर दिया, जब वह कुत्ते के बच्चों के साथ खेल रही थी। तीनों कुत्तों ने बच्ची को इस कदर नोंचा कि उसके सिर, पेट, पीठ, कमर और हाथ पैर सहित पूरे शरीर में 40 गहरे घाव हो गए थे। पढ़ें पूरी खबर...